Document ID: 31987R3986

31987R3986
L 376/7
SLUŽBENI LIST EUROPSKE UNIJE
UREDBA KOMISIJE (EEZ) br. 3986/87
od 22. prosinca 1987.
o izmjeni određenih uredbi u vezi s provedbom zajedničke organizacije tržišta mesa peradi zbog uvođenja kombinirane nomenklature
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 3985/87 (2), a posebno njezin članak 15. stavak 1. drugi podstavak,
uzimajući u obzir Uredbu Vijeća (EEZ) br. 3907/87 od 22. prosinca 1987. o izmjenama Uredbe (EEZ) br. 2777/75 o zajedničkoj organizaciji tržišta mesa peradi (3), a posebno njezin članak 2.,
budući da u skladu s člankom 15. stavkom 1. drugim podstavkom Uredbe (EEZ) br. 2658/87, tehničke prilagodbe pravnih akata Zajednice u vezi s kombiniranom nomenklaturom provodi Komisija; budući da se prema članku 2. Uredbe (EEZ) br. 3907/87 suštinske izmjene poduzimaju u skladu s postupkom utvrđenim u članku 17. Uredbe Vijeća (EEZ) br. 2777/75 (4);
budući da se mnoge uredbe iz sektora mesa peradi moraju tehnički prilagoditi, a i u vezi s nekim suštinskim pitanjima, uzimajući u obzir primjenu nove kombinirane nomenklature koja se temelji na Harmoniziranom sustavu nazivlja i brojčanog označavanja robe kojim će se zamijeniti Konvencija od 15. prosinca 1950. o Nomenklaturi za razvrstavanje robe u carinsku tarifu;
budući da je, radi velikog broja i sadržaja tekstova koji se moraju prilagoditi na taj način, sve uredbe koje se prilagođavaju potrebno grupirati u okviru jedinstvene uredbe izmjena;
budući da su mjere predviđene u ovoj Uredbi u skladu s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Članak 1. Uredbe Komisije (EEZ) br. 565/68 od 24. travnja 1968. o neutvrđivanju dodatnih iznosa za zaklane kokoši, patke i guske uvezene iz Poljske (5), kako je zadnje izmijenjena Uredbom (EEZ) br. 2039/73 (6), zamjenjuje se sljedećim:
„Članak 1.
Pristojbe utvrđene u skladu s člankom 3. Uredbe (EEZ) br. 2777/75 neće se povećavati dodatnim iznosima u vezi s uvozom sljedećih proizvoda koji potpadaju pod podrubriku ex 0207 kombinirane nomenklature podrijetlom iz i koji dolaze iz Poljske:
(a)
Kokoši vrste Gallus domesticus, neisječene na komade:
-
očišćene od perja i utrobe, s glavama i nogama, poznate kao ‚83 % pilići’,
-
očišćene od perja i izvađene, bez glava i nogu, ali s vratovima, srcima, jetrima i želucima, poznate kao ‚70 % pilići’,
-
očišćene od perja i izvađene, bez glava i nogu, bez vratova, srca, jetara i želudaca, poznate kao ‚65 % pilići’, ili ponuđeni na drugi način;
(b)
Patke, neisječene na komade:
-
očišćene od perja, ispuštene krvi, očišćene ali neizvađene, s glavama i nogama, poznate kao ‚85 % patke’,
-
očišćene od perja i izvađene, bez glava i nogu, ali s vratovima, srcima, jetrima i želucima, poznate kao ‚70 % patke’,
-
očišćene od perja i izvađene, bez glava i nogu i bez vratova, srca, jetara i želudaca, poznate kao ‚63 % patke’, ili ponuđene na drugi način;
(c)
Guske, neisječene na komade:
-
očišćene od perja, ispuštene krvi, neizvađene, s glavama i nogama, poznate kao ‚82 % guske’,
-
očišćene od perja i izvađene, bez glava i nogu, sa ili bez srca i želuca, poznate kao ‚75 % guske’, ili ponuđene na drugi način.”
Članak 2.
Članak 1. Uredbe Komisije (EEZ) br. 2261/69 od 13. studenoga 1969. o neutvrđivanju dodatnih iznosa za zaklane patke i guske uvezene iz Rumunjske (7) kako je zadnje izmijenjena Uredbom (EEZ) br. 2039/73, zamjenjuje se sljedećim:
„Članak 1.
Pristojbe utvrđene u skladu s člankom 3. Uredbe (EEZ) br. 2777/75 neće se povećavati dodatnim iznosima u vezi s uvozom sljedećih proizvoda koji potpadaju pod podrubriku ex 0207 kombinirane nomenklature podrijetlom iz i koji dolaze iz Rumunjske:
(a)
Patke, neisječene na komade:
-
očišćene od perja, ispuštene krvi, očišćene ali neizvađene, s glavama i nogama, poznate kao ‚85 % patke’,
-
očišćene od perja i izvađene, bez glava i nogu, ali s vratovima, srcima, jetrima i želucima, poznate kao ‚70 % patke’,
-
očišćene od perja i izvađene, bez glava i nogu i bez vratova, srca, jetara i želudaca, poznate kao ‚63 % patke’, ili ponuđene na drugi način;
(b)
Guske, neisječene na komade:
-
očišćene od perja, ispuštene krvi, neizvađene, s glavama i nogama, poznate kao ‚82 % guske’,
-
očišćene od perja i izvađene, bez glava i nogu, sa ili bez srca i želuca, poznate kao ‚75 % guske’, ili ponuđene na drugi način.”
Članak 3.
Članak 1. Uredbe Komisije (EEZ) br. 2474/70 od 7. prosinca 1970. o neutvrđivanju dodatnih iznosa za zaklane pure uvezene iz Poljske (8) mijenja se i glasi:
„Članak 1.
Pristojbe utvrđene u skladu s člankom 3. Uredbe (EEZ) br. 2777/75 neće se povećavati dodatnim iznosima u vezi s uvozom zaklanih pura koje potpadaju pod podrubrike 0207 10 31, 0207 10 39 i 0207 22 kombinirane nomenklature podrijetlom iz i koje dolaze iz Poljske.”
Članak 4.
Prilozi I. i II. Uredbi Vijeća (EEZ) br. 2778/75 od 29. listopada 1975. o utvrđivanju pravila za izračun pristojbi i graničnih cijena za meso peradi (9), kako je zadnje izmijenjena Uredbom (EEZ) br. 3233/86 (10), ovime se zamjenjuje prilozima I. i II. ovoj Uredbi.
Članak 5.
Prilog Uredbi Komisije (EEZ) br. 3011/79 od 20. prosinca 1979. o utvrđivanju koeficijenata za izračun pristojbi na prerađevine od mesa peradi i ukidanju Uredbe br. 199/67/EEZ (11), kako je zadnje izmijenjena Uredbom (EEZ) br. 1507/82 (12), ovime se zamjenjuje Prilogom III. ovoj Uredbi.
Članak 6.
Ova Uredba stupa na snagu 1. siječnja 1988.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. prosinca 1987.

Labels: 3
15
17